Thomas Thomasberg har fået sat skik på tropperne i Hobro IK, som søndag tog sin fjerde sejr på stribe.

De har svært ved at få armene ned i omklædningsrummet i Hobro søndag eftermiddag - himmerlændingene tog nemlig fjerde sejr på stribe med en formidabel 4-0-tromling af Fremad Amager. De første 45 minutter gik dog uden de helt store chancer og dermed også uden mål på DS Arena. Men et kvarter inde i anden halvleg fik Pål Kirkevold hul på bylden. 1-0 til hjemmeholdet, og bare to minutter senere blev det 2-0 ved Anders Holvad. På Holvad var dog ikke færdig som målmager. I det 69. minut gjorde han det til 3-0 efter en flot soloaktion. Og endelig blev det til 4-0 i overtiden, da Jacob Tjørnelund fik Anders Holvad spillet fri foran mål. Med sejren holder Hobro IK fast i sin førsteplads i 1. division, men Næstved er bare to point efter med 10 spillerunder tilbage.